Il-Ministru għall-Affarijiet Barranin tal-Uganda, Sam Kutesa, ħa l-ħatra ta’ president tal-Assemblea Ġenerali tan-Nazzjonijiet Maqgħuda. Dan minkejja tħassib ta’ dawk favur id-drittijiet tal-bniedem, gvernijiet tal-punent u uffiċjali tal-organizzazzjoni minħabba l-politika tal-gvern tal-Uganda kontra l-gays. Wara li ngħata l-ħatra mingħajr vot u b’akklamazzjoni, Kutesa  wiegħed li se jaħdem favur id-drittijiet tan-nisa, biex jeqred il-faqar u jieħu ħsieb l-effetti tal-bidla fil-klima. Dwar id-drittijiet tal-gays, Kutesa ma qal xejn.